Document ID: /roh_data/filtered/fineweb-2-filterrobots_roh.jsonl.gz/58597

Uss èsi cler, davart tge fatschentas federalas che las Svizras ed ils Svizzers decidan il settember. Il Cussegl federal decidì a chaschun da sia sesida dals 19 da matg da trametter en votaziun ils 26 da settember 2021 la midada dal Cudesch civil svizzer per ina lètg per tuts e l'iniziativa da 99%.
Il project da votaziun lètg per tuts vul lubir er a pèrs omosexuals da maridar. Plinavant duajan pèrs lesbics survegnir access a la donaziun da sems. Cunter questa midada en il Cudesch civil era vegnì fatg il referendum.
Cun l’iniziativa da 99 pertschient vulan ils giuvens socialists midar la taxaziun da gudogns sin chapital. L'iniziativa pretenda che las entradas ord chapital, sajan quai ussa tschains u dividendas, vegnan suttamessas ad ina taglia pli auta che fin qua. Las entradas supplementaras da taglia duain lura vegnir duvradas per sbassar las taglias per persunas cun pajas bassas u mesaunas.
Ord l'archiv: